Държавен вестник, бр. 24, 2011 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  24
Тук попадат и лица с динамични промени в психичното състояние, съдържащи прояви на тревож­
ност и/или хиподепресия по-често като израз на личностова реакция.  Те са относително ограничени по 
проява или са ситуативни и обратими. По съдържание са тясно свързани със стреса. Тъй като се касае 
за специално и добре подбран контингент лица, които в личностовото си ядро притежават добър стрес-
копинг стил, прогнозата обикновено е благоприятна.
Решение за годност се взема за лицата от графи 2, 3, 4, 5, 7, 8 и 10 след отзвучаване на състоянието 
до три месеца от началото му при благоприятни резултати от клиничното изследване и функционалните 
авиоспецифични  проби, като задължително се провежда и психологическо изследване.
F45  Соматоформни  разстройства
Експертното решение за тези разстройства е негоден за летателна работа по всички графи и се взема 
след клинично изследване.
F45.0 Психосоматично разстройство
Основната характеристика са многобройни, възобновяващи се и често променящи се соматични 
симптоми с давност поне две години. Симптомите могат да се свържат с всяка една част или система 
от тялото.
F45.1 Недиференцирано соматоформно разстройство
Тук са включени подобни симптомокомплекси както при F45.0, но са по-краткотрайни и не така 
ярко изразени.
F45.3  Соматоформна вегетативна дисфункция
Тук са включени сърдечна невроза, стомашна невроза, невроциркулаторна астения, както и психо­
генни форми на отделни симптоми от различни органи (аерофагия, диспепсия, синдром на дразнимото 
черво, хипервентилация и др. п.).
Експертизното решение се взема след провеждане на авиоспецифични функционални изследвания и 
задължително психологическо изследване с  отчитане на влиянието  на установената дисфункция върху 
работоспособността.
F48.0 Други невротични разстройства
Освидетелстването на лица от летателния, щурманския и парашутен състав с невроза се извършва след 
задължително задълбочено изследване и проведено лечение. Следва да се отчитат специфичните фактори 
на авиационната система, като за целта се  провеждат авиоспецифични натоварващи изследвания – хи­
побарокамерно изпитание, центрофуга, ортостатична проба, дишане на кислород под повишено налягане, 
вегетологични проби и др. Задължително се извършва и психологическо изследване на личностовите 
фактори и оперативните възможности по време на и след лечението.  При вземането на експертизното 
решение е необходимо да се отчитат: личностовото ядро на освидетелствания, резултатите от лечението, 
трайността на ефекта от него, степента и темпът на възстановяване, характерът на авиационната дейност 
и среда, социалната адаптация, наличието или отсъствието на затегнатост на състоянието.
Към точка а) се отнасят случаите със значителни невротични нарушения, с трайна фиксация на бо­
лестните проявления независимо от интензивността им (като фобии, хипохондрия, хистерични симптоми, 
изразена неувереност, невъзможна социална адаптация и др.). 
Към точка б) се отнасят случаите с умерено изразени невротични състояния, имащи отношение само 
за упражняваната авиационна дейност. Те се характеризират със: не особено рязко изразена клинична 
картина, избирателност на оплакванията и проявите по отношение на определени фактори на упражня­
ваната дейност (полети в сложни метеорологични условия, фигурен пилотаж, определени елементи на 
полета, работа в подземие, парашутни скокове на вода и т.н.). 
Към точка в) се отнасят кратковременните нетрайни невротични реакции и астенични състояния с 
явления на емоционално-вегетативен компонент при напълно съхранена професионална работоспобност.
Невротичните разстройства могат да се съчетават не само с нарушени функции на вегетативната 
система, но и с прояви от друго соматично заболяване. В такива случаи експертизната оценка и ре­
шение се извършват съвместно със съответния специалист-експерт и допълнително по съответната на 
съпътстващото зъболяване рубрика.
Критериите за експертното решаване на неврозите са: социалната (семейна и трудова) приспособимост 
и функционирането в трудовия или войсковия колектив.
При тежки форми на заболяването със затегнат ход на протичане, незадоволителен терапевтичен 
резултат и затруднена или невъзможна социална адаптация решението по всички графи е негоден.
Леките форми на заболяването се решават по буква „в“ от рубриката, като по графи 2, 3, 4, 5, 7, 8 и 
10 са годни след излекуване. Останалите решения са дадени в табличната част.
Поведенчески синдроми, свързани с физиологични разстройства и соматични фактори (F50-F59)
Широка категория, включваща:
1. Рубриката „Разстройства на храненето“, описваща два важни и ясно открояващи се синдрома: 
анорексия нервоза и булимия нервоза. Тези разстройства са резултат на взаимодействие на сложни 
социално-културални и биологични фактори, протичат най-често хронично и затегнато и причиняват 
соматични (органни, метаболитни и ендокринни) изменения и психологични проблеми, поради което 
лицата с такива разстройства са негодни за летателна работа по всички графи.
2. Неорганични разстройства на съня, които включват: 
(1) диссомнии: инсомния, хиперсомния и разстройство на ритъма сън-бодърстване; и (2) парасомнии: 
абнормни епизодични явления по време на сън, например сомнамбулизъм, нощни страхове и кошмари. 
F51.3 Сомнамбулизъм
За вземане на експертно решение е необходимо събиране на подробна анамнеза и обективно клинично 
изследване. При доказано разстройство лицата по всички графи са негодни.
3. Сексуални дисфункции, непредизвикани от органично разстройство или заболяване. 
4. Психологични или поведенчески фактори, свързани с разстройства или заболявания, класифици­
рани другаде. 
Критериите за експертно решение са: тежестта на заболяването, социалната (семейна и трудова) 
приспособимост и функционирането в трудовия или войсковия колектив.
Разстройства на личността и поведението в зряла възраст (F60-F69)